काठमाडौं – निषेधित क्षेत्र तोडेको आरोपमा मानव अधिकार तथा शान्ति समाजका अध्यक्ष कृष्ण पहाडीसहित २५ जनालाई प्रहरीले पक्राउ गरेको छ ।
सरकारले निषेधित क्षेत्र तोकेको विरोधमा प्रधानमन्त्री कार्यालय सिंहदरबार अगाडि आयोजना गरेको धर्ना कार्यक्रमबाट उनीहरुलाई पक्राउ गरिएको हो ।
धर्नामा ‘स्वतन्त्रता विरोधी निर्णय खारेज गर’, ‘स्वेच्छाचारी गतिविधि बन्द गर’, ‘शिक्षामा माफिया चलखेल अन्त्य गर’, ‘स्वास्थ्यमा माफिया चलखेल अन्त्य गर’, ‘सत्याग्रहीको जीवन रक्षा गर’, ‘अपराधीलाई संरक्षण बन्द गर’ लगायतका प्लेकार्ड प्रदर्शन गरिएको थियो ।